شەفەق نیوز/ سەرچەوەیگ ئەمنی لە دیالە، ئمڕوو پەنجشەممە، خەوەردا لە پەیاکردن تەرم دوێەتیگ کوشیاگ لەناو شوقەی خوەشکەگەی لەدەورگرد شار بەعقوبە.
سەرچەوەگە ئەرا ئاژانس شەفەق نیوز وت: تەرم دوێەتەگە شوون گولە وەپیەو بوی، و رووداوەگە هالە ژیر لێکۆڵینەوەیلیگ ئەمنی ئەرا ئاشکراکردن هووکارەیل و ووردەکاریەیلی.
وتیش؛ تا ئیسە سروشت رووداوەگە ئاشکرا نەکریاگە ئایا ئەگەر تاوانی بویە یا چشتیگ تر.
